**ขั้นตอนการขอรับประเมินหลักสูตรเต็มรูปแบบ**

**ตามระบบการประเมินของ CUPT QA (1 ครั้งในรอบ 5 ปี)**

จากการประชุมคณะกรรมการระบบบริหารคุณภาพการศึกษา ที่ประชุมอธิการบดีแห่งประเทศไทย

(CUPT QMS Committee) ครั้งที่ 3/2560 เมื่อวันที่ 8 ธันวาคม 2560

1. สถาบันดำเนินการประเมินหลักสูตรเบื้องต้นด้วยตนเอง (Screening Assessment) ด้วยวิธี Desktop Assessment เพื่อให้มั่นใจว่าได้ว่าหลักสูตรมีความพร้อมสำหรับการประเมินแบบเต็มรูปแบบและได้รับความเห็นชอบจากสภาวิชาการ
2. สถาบันที่ต้องการยื่นเรื่องขอรับการประเมินหลักสูตรเต็มรูปแบบจาก ทปอ. ต้องดำเนินการประเมินหลักสูตรภายในอย่างเป็นระบบ โดยแนบหลักฐานประกอบการยื่นเรื่อง ดังนี้
3. ผลการประเมินหลักสูตรที่ดำเนินการโดยสถาบันในปีล่าสุดที่ได้รับการรับรองผลจากคณะเจ้าของหลักสูตรและสถาบัน ซึ่งผลการประเมินในแต่ละเกณฑ์ (Criterion) อย่างน้อยอยู่ในระดับ 2
4. รายงานผลการประเมินตนเองของหลักสูตร (SAR) ตามรูปแบบที่ ทปอ. กำหนด ที่ cupt.aun@gmail.com ล่วงหน้าก่อนรับการประเมินฯ อย่างน้อย 1 เดือน เพื่อประเมินความพร้อมของหลักสูตร โดยแสดงข้อมูลต่อเนื่องอย่างน้อย 3 ปี ซึ่งแสดงข้อมูลบัณฑิตและผู้ใช้บัณฑิตด้วย โดยมีลิงค์ไปสู่เอกสารอ้างอิง และข้อมูลอ้างอิงที่สมบูรณ์ มีการนำข้อมูลไปใช้ในการพัฒนาคุณภาพให้เกิดประโยชน์ในการปรับปรุงคุณภาพของการบริหารอย่างเป็นระบบ
5. การจำแนกกลุ่มผู้มีส่วนได้ส่วนเสีย และรายชื่อของผู้มีส่วนได้ส่วนเสียทั้งหมดที่หลักสูตรคาดว่าจะเชิญมาให้ข้อมูลในวันรับการประเมินจาก ทปอ.
6. สถาบันเสนอรายชื่อหลักสูตรที่ต้องรับการประเมินล่วงหน้าก่อนการประเมินอย่างน้อย 3 เดือน ต่อประธานคณะกรรมการบริหารระบบประกันคุณภาพที่ประชุมอธิการบดีแห่งประเทศไทย โดยระบุชื่อเดือนที่ประสงค์ขอรับการประเมิน ซึ่งอยู่ในช่วงที่มีการเรียนการสอนตามปกติ ซึ่งไม่จำเป็นต้องเกิดขึ้นหลังจาก 120 วันของการสิ้นสุดปีการศึกษาของหลักสูตร และไม่จำเป็นต้องต้องสอดคล้องกับรอบของการปรับปรุงหลักสูตร เพื่อให้ ทปอ. พิจารณา และจัดหาคณะกรรมการประเมินฯ ทั้งนี้ ทปอ. สามารถปฏิเสธการประเมินหลักสูตรที่เสนอได้ หากพิจารณาแล้วเห็นว่าอาจไม่เกิดประโยชน์ในการประเมินเต็มรูปแบบ
7. เมื่อ ทปอ. พิจารณาแล้วเห็นสมควรให้ประเมินหลักสูตรเต็มรูปแบบได้ ทปอ. จะประสานไปที่หลักสูตรเพื่อกำหนดวันตรวจประเมิน โดย ทปอ. นัดหมายคณะกรรมการประเมินฯ และหลักสูตรนัดหมายผู้มีส่วนได้ส่วนเสียทั้งหมด
8. ทปอ. เสนอรายชื่อคณะกรรมการประเมินฯ ระดับหลักสูตร ให้สถาบันดำเนินการแต่งตั้ง โดยปีการศึกษาที่รับการประเมิน 2559-2560 ทปอ. เลือกผู้ประเมินฯ ระดับ Senior Assessor เป็นประธาน และ Junior และ/หรือ Novice Assessor และ/หรือ Apprentice-C Assessor เป็นกรรมการ โดยอาจมีผู้สังเกตการณ์เป็น Apprentice-U Assessor ทั้งนี้ ค่าตอบแทนการประเมินฯ เป็นไปตามที่สถาบันกำหนด
9. สถาบันส่งหนังสือเชิญคณะกรรมการประเมินฯ ไปยังต้นสังกัดของกรรมการแต่ละท่าน
10. คณะกรรมการประเมินฯ ดำเนินการประเมินตามรูปแบบตามที่ ทปอ. กำหนด และจัดส่งรายงานผลการประเมินหลักสูตรให้ ทปอ. ทราบ ภายใน 30 วันหลังสิ้นสุดการประเมิน เพื่อแจ้งให้สถาบันทราบผลการประเมินต่อไป